IDEAS

**PARA UNHA HOMILÍA CON NENOS**

15 OUTUBRO 2023

Xesús invítate a unha festa,

non lle deas as costas

**1. VER: Estamos de festa**

**-Gústannos as festas** do barrio ou do cole, os aniversarios, as festas familiares, a primeira comuñón… Pensade nunha delas e comentade como a preparamos, a quen convidamos, que facemos, se levamos agasallos, que roupa levamos…

***Como son as nosas festas?***

***Quen participan?***

**2**. **XULGAR: Xesús convídate a unha gran festa**

-No evanxeo deste domingo, Xesús conta a historia dun rei que **organizou unha festa** para a voda do seu fillo pero falláronlle os invitados. Buscou un plan B convidando os pobres que si asistiron. Pero houbo entre o invitados un que se presentou sen levar traxe de festa.

**QUE NOS QUERE DICIR XESÚS?**

**-Xesús convídanos á súa festa:** telo a el, seguilo, contar coa súa amizade… é unha festa; participar no seu proxecto de amor coa humanidade, que a nosa vida teña un futuro feliz no ceo… é unha festa. **Isaías** fala do futuro con Deus como un banquete exuberante para todos, a vitoria sobre o mal e a morte. Con El todo é festa, vida, alegría. **Xesús segue convidando**, faille ilusión que esteas.

**-Xesús convídanos cada domingo á festa dos cristiáns,** **a Eucaristía:** participamos toda a familia parroquial, el faise presente, regálanos a súa Palabra e a súa Pan, cantamos, gozamos. Á misa vimos coa nosa vida, coas alegrías e tristezas… E celebramos a súa resurrección. Que gran festa!

**-Ás veces poñemos escusas:** Na parábola algúns poñen escusas, é que se me dá mal, non podo. No fondo estaban nas súas cousas, co corazón pechado a Deus… Se cadra ti tamén te deixas levar polo fácil e o cómodo…

**-Ás veces non levamos o vestido de festa:** - Ás veces non levamos o vestido de festa: -Acudamos levando o vestido de festa: Non vaias con cara de poucos amigos ou sen ganas, leva vestido de alegría, de fillos de Deus, de amor e boas obras. Na festa de Xesús teñen unha zona VIP os pobres, os humildes e necesitados… iso si, vestidos co traxe do amor.

***A que festa nos invita Xesús?***

***Aceptas o se convite ou pos escusas?***

1. **ACTUAR: Acode e non lle deas as costas a Xesús**

-**Participa cada domingo** na festa da comunidade, alegre, coa túa familia. Lembra: Xesús sempre te está esperando. Entra con respecto, persígnate, saúda a Xesús ao entrar: el está aí, presente.

-Participa nas respostas e canta. Achégache a comungar **se levas o “traxe” fiado co fío do amor,** e dá grazas. Vive fose o que celebras cada domingo. Como grupo, co catequista, preparade a eucaristía do domingo, repartide as tarefas.

**-Prepárate,** acode vestindo o corazón de festa, cheo da graza de Dios, cheo de amor por El; esponxado, aberto, suave, con tenrura… Non te despistes! Reviste o teu corazón de actitudes concretas

***Que vas facer?***

**LECTURAS**

**ISAÍAS 25, 6-10a:** *Preparará o Señor un festín, e enxugará as bágoas de todos os rostros.*

Preparará o Señor do universo para todos os pobos, neste monte, un festín de manxares suculentos, un festín de viños de soleira; manxares exquisitos, viños refinados. E arrincará neste monte o veo que cobre a todos os pobos, o lenzo estendido sobre todas as nacións. Aniquilará a morte para sempre. Deus, o Señor, enxugará as bágoas de todos os rostros, e afastará do país o oprobio do seu pobo —díxoo o Señor—. Aquel día dirase: *«Aquí está o noso Deus. Esperabamos nel e salvounos. Este é o Señor en quen espero. Celebremos e gocemos coa súa salvación, porque repousará sobre este monte a man do Señor».* Palabra do Señor.

**SALMO 22: R/.   Habitarei na casa do Señor por anos sen termo.**

**FILIPENSES 4,12-14. 19-20*:*** *Todo o podo naquel que me conforta.*

Irmáns: Sei vivir en pobreza e abundancia. Estou avezado en todo e para todo: á fartura e á fame, á abundancia e á privación. Todo o podo naquel que me conforta. En todo caso, fixestes ben en compartir as miñas tribulacións. En pago, o meu Deus proverá a todas as vosas necesidades con magnificencia, conforme á súa riqueza en Cristo Xesús. A Deus, noso Pai, a gloria polos séculos dos séculos. Amén. *Palabra do Señor.*

**MATEO 22,1-10***(forma breve)****:*** *A todos os que encontredes, chamádeos á voda.*

|  |
| --- |
| **Narrador:** Naquel tempo, volveu falar Xesús en parábolas aos sumos sacerdotes e aos anciáns do pobo, dicindo:  **Xesús:** -«O reino dos ceos parécese a un rei que celebraba a voda do seu fillo; mandou os seus criados para que chamasen os convidados, pero non quixeron ir. Volveu mandar outros criados encargándolles que dixesen aos convidados:  **Rei:** *-“Teño preparado o banquete, matei tenreiros e reses cebadas e* ***todo está a punto. Vide á voda”****.*  **Xesús:** -Pero eles non fixeron caso; un marchouse ás súas terras, outro aos seus negocios, os demais agarraron aos criados e maltratáronos e matáronos. O rei montou en cólera, enviou as súas tropas, que acabaron con aqueles asasinos e prenderon lume á cidade. Logo dixo aos seus criados:  **Rei:** - *A voda está preparada, pero os convidados non lla merecían. Ide agora aos cruces dos camiños e* ***a todos os que atopedes, chamádeos á voda”.***  **X*esús:*** *-Os criados saíron aos camiños e reuniron a todos os que atoparon, malos e bos. A sala do banquete encheuse de comensais». Cando o rei entrou a saudar aos comensais, reparou nun que non levaba traxe de festa e díxolle:*  ***Rei:*** *-“Amigo, como entraches aquí sen o vestido de voda?”.*  ***Palabra do Señor.***  *(Narrador-Xesús-**Rei).* |